న్యూఢిల్లీ: దేశంలో రెండో అతిపెద్ద సాఫ్ట్వేర్ దిగ్గజం ఇన్ఫోసిస్ చీఫ్ పదవికి విశాల్ సిక్కా రాజీనామా చేయడంపై ఆ కంపెనీ బోర్డు సభ్యులు నోరువిప్పారు. సిక్కా రాజీనామా వెనుక కంపెనీ సహ వ్యవస్థాపకుడు ఎన్ఆర్ నారాయణ మూర్తి ‘‘నిరంతర వేధింపులే’’ ప్రధాన కారణమని ఆరోపించింది. శుక్రవారం విశాల్ సిక్కా రాజీనామా చేసిన అనంతరం స్పందిస్తూ ఇన్ఫోసిస్ బోర్డు ఈ మేరకు వ్యాఖ్యానించింది. విశాల్ సిక్కా నేతృత్వంలో రెవెన్యూ పరంగా కంపెనీ మంచి ఫలితాలు సాధించిందని కొనియాడింది. కంపెనీలో కార్పొరేట్ పరిపాలనా ప్రమాణాలు పడిపోతున్నాయంటూ మూర్తి సంతకంతో ఓ లేఖ విడుదలైన విషయాన్ని బోర్డు బయటపెట్టింది. కంపెనీ బోర్డు, మేనేజ్మెంట్ సమగ్రతపై దాడిచేసేవిధంగా ఆ లేఖ పలు మీడియా సంస్థలకు కూడా వెళ్లిందని చెప్పారు. ‘‘మూర్తి లేఖలో వాస్తవ దోషాలతో పాటు, ఇప్పటికే చక్కర్లు కొడుతున్న నిరాధారమైన పుకార్లు ఉన్నాయి. బోర్డు సభ్యులు సంభాషణల నుంచి కొన్ని పదాలను ఏరుకుని తయారు చేసిన స్టేట్మెంట్ కూడా అందులో ఉంది. ..’’ అని బోర్డు పేర్కొంది. మూర్తి పలుమార్లు సాధ్యంకాని డిమాండ్లు చేశారనీ.. ఆయన కోరుకునే బలమైన పాలనా వ్యవస్థకు ఈ డిమాండ్లకు పొంతనేలేదని కంపెనీ పేర్కొంది. మూర్తి ‘‘ప్రచారం’’ రాను రాను మరింత తీవ్రంగా మారిందని ఆరోపించింది. ఇన్ఫోసిస్ కంపెనీలో మొత్తం 12.75 శాతం వాటా ఉన్న వ్యవస్థాపకుల ఆందోళనను పరిష్కరించేందుకు బోర్డు సాధ్యమైనంతగా కృషి చేసిందనీ... సంవత్సరం పాటు చర్చలు జరిపినా అవి ఫలప్రదం కాలేదని వెల్లడించింది. మూర్తి చర్యలు, డిమాండ్ల కారణంగా కంపెనీ తీవ్రంగా నష్టపోతున్నదని కూడా బోర్డు హెచ్చరించింది. ‘‘మూర్తి చేస్తున్న ప్రచారం వల్ల కంపెనీ పక్కదారి పట్టబోదు. కార్పొరేట్ పాలనా విషయంలో అంతర్జాతీయ ప్రమాణాలను కొనసాగించి తీరుతాం..’’ అని షేర్ హోల్డర్లు, ఉద్యోగులు, వినియోగదారులకు బోర్డు స్పష్టం చేసింది.
newdhilly: desamlo rendo atipedda saftvare diggajam infosis cheef padaviki visal sikka rajinama cheyadampai aa company bordu sabhyulu noruvippaaru. sikka rajinama venuka company saha vyavasthaapakudu anr narayana muurti ‘‘nirantara vedhimpule’’ pradhaana kaaranamani aaropinchindi. sukravaaram visal sikka rajinama chesina anantaram spandistuu infosis bordu ee meraku vyaakhyaaninchindi. visal sikka netrutvamlo revenue paramgaa company manchi phalitaalu saadhinchindani koniyaadindi. companylo carporate paripalana pramaanaalu padipotunnayantu muurti santakamtho oo lekha vidudalaina vishayaanni bordu bayatapettindi. company bordu, management samagratapai daadichesevidhamgaa aa lekha palu media samsthalaku kuudaa vellindani cheppaaru. ‘‘muurti lekhalo vaastava doshaalato paatu, ippatike chakkarlu kodutunna niraadhaaramaina pukaarlu unnaayi. bordu sabhyulu sambhaashanala nunchi konni padaalanu erukuni tayaaru chesina statement kuudaa andulo undi. ..’’ ani bordu perkondi. muurti palumaarlu saadhyamkaani demandlu chesarani.. aayana korukune balamaina palana vyavasthaku ee demandlaku pontaneledani company perkondi. muurti ‘‘prachaaram’’ raanu raanu marinta teevramgaa maarindani aaropinchindi. infosis companylo mottam 12.75 saatam wata unna vyavasthaapakula aandolananu parishkarinchenduku bordu saadhyamainantagaa krushi chesindani... samvatsaram paatu charchalu jaripina avi phalapradam kaaledani velladinchindi. muurti charyalu, demandla kaaranamgaa company teevramgaa nashtapotunnadani kuudaa bordu heccharinchindi. ‘‘muurti chestunna prachaaram valla company pakkadari pattabodu. carporate palana vishayamlo antarjaatiiya pramaanaalanu konasaaginchi tiirutaam..’’ ani share holderlu, udyogulu, viniyogadaarulaku bordu spashtam chesindi.